तनुश्री मामले पर नाना पाटेकर- 'कल जो सच था आज भी वही है, थैंक्यू वेरी मच' - nana patekar first time break silence on tanushree dutta sexual allegation tmov - AajTak
नाना पाटेकर, विवेक अग्निहोत्री और विकास बहल जैसे सेलिब्रिटीज पर यौन उत्पीड़न के आरोप लगे हैं.
पुनीत पाराशर 08 October 2018
मीडिया से बातचीत के बाद नाना पाटेकर (फोटो : योगेन शाह)
बॉलीवुड एक्ट्रेस तनुश्री दत्ता नाना पाटेकर विवाद में मामला काफी तूल पकड़ चुका है. कानूनी कार्रवाइयों की खबर सामने आने के बाद नाना ने अपने घर पर मीडिया से बातचीत की है. नाना ने कहा, "10 साल पहले जो सच था वही आज भी है. मुझे जो कहना था मैंने कह दिया. थैंक्यू वेरी मच."
नाना ने लगाए तनुश्री दत्ता के आरोपों को सिरे से खारिज किया. नाना ने कहा, "मेरे वकील ने कहा है कि किसी भी चैनल से बात न करो. नहीं तो मैं हमेशा आपसे मिलते ही रहता हूं. मुझे कोई दिक्कत नहीं थी... थैंक्यू वेरी मच."
मीडिया के लोग नाना से स्टेटमेंट मांगते रहे. लेकिन नाना ने कहा, "प्लीज जो 10 साल पहले बोला था वही अब भी है. क्या बोलना. जो कल सच था वो आज भी सच है. आज जो सच है वो कल भी सच ही रहेगा. वो तो बदलते नहीं रहेगा. थैंक्यू." नाना ने इसके बाद मीडिया से कोई सवाल नहीं लिया.
तनुश्री के खिलाफ नई शिकायत, Viral वीडियो पर अक्षय कुमार भी सख्त
पहले टल गई थी प्रेस कॉन्फ्रेंस
मीडिया के लोग नाना पाटेकर से सवाल पूछते रहे, लेकिन नाना ने सवालों को नहीं लिया. उन्होंने कहा, इस मामले में वो समय आने पर एक एक को इंटरव्यू देंगे. वैसे नाना की प्रेस कॉन्फ्रेंस आज के लिए पहले से ही तय थी. लेकिन देर रात मीडिया को बताया गया कि इसे टाल दिया गया है. नाना के बेटे मल्हार नाना पाटेकर के हवाले से मीडिया को प्रेस कॉन्फ्रेंस टलने की जानकारी दी गई थी.
बॉलीवुड में #MeToo: ऋतिक रोशन ने साधी चुप्पी, विकास की सुपर-30 में कर रहे काम
इस मामले में अब तक क्या-क्या हुआ?
तनुश्री दत्ता से जुड़ा ये मामला 2008 का है. अब तक कंगना रनौत, प्रियंका चोपड़ा, वरुण धवन, अर्जुन कपूर जैसे तमाम सितारों ने तनुश्री का समर्थन किया. मामला चर्चा में आने के बाद नाना पाटेकर ने तनुश्री को लीगल नोटिस भेजा. फिल्म हॉर्न ओके प्लीज से जुड़े निर्माता-निर्देशक ने भी तनुश्री के आरोपों को बेबुनियाद बताते हुए नाना का समर्थन किया. वहीं एक्ट्रेस ने भी नाना के खिलाफ ऑशिवारा पुलिस स्‍टेशन में लिखित शिकायत दर्ज कराई है. उधर, फिल्म 'हॉर्न ओके प्लीज' के प्रोड्यूसर सामी सिद्दीकी ने एक्ट्रेस तनुश्री दत्ता के खिलाफ मुंबई पुलिस में नई शिकायत दर्ज कराई है. ये मामला राष्ट्रीय महिला आयोग भी पहुंचा है.
तनुश्री ने नाना पाटेकर पर शूटिंग के दौरान छेड़छाड़ का आरोप लगाया है. उन्होंने 2008 में एक फिल्म 'हॉर्न ओके प्लीज' की शूटिंग के दौरान नाना पर अपने साथ जोर जबरदस्ती की कोशिश का आरोप लगाया है. उन्होंने कहा था, 'नाना पाटेकर जबरन करीब आना चाहते थे, वो शूटिंग के दौरान गाने का हिस्‍सा नहीं थे, बावजूद उन्‍होंने उनके साथ इंटीमेट होने की कोशिश की.'
ट्रंप ने की थी शुभ मंगल ज्यादा सावधान की तारीफ, आया आयुष्मान का रिएक्शन
इंडियन आइडल: कंटेस्टेंट ने जजेस को दिया ट्रिब्यूट, रोने लगे नेहा-हिमेश
नए कलाकारों संग कॉम्पटीशन नहीं चाहते ए आर रहमान, ये है वजह
बिग बॉस के बाद आसिम की एक झलक पाने के लिए फैंस हुए पागल, दिखी दीवानगी